ອິຣ່ານ ເຕືອນຝ່າຍຄ້ານ ກ່ຽວກັບການປະທ້ວງຕື່ມອີກ
ຂ່າວອື່ນໆອີກ: ສະຫະຣັດຮັບຮູ້ບົດບາດຂອງຕົນໃນການ ຕາຍຂອງພວກພົນລະເຮືອນໃນອັຟການີສຖານ; ອິນເດັຍສັ່ງ ເຮືອບິນບັນທຸກສະຫະຣັດລົງຈອດທ່ີອິນເດັຍ; ລະເບີດ
ຣັຖບານອິຣ່ານໄດ້ອອກຄຳເຕືອນຢ່າງເຂັ້ມງວດຕໍ່ພວກຝ່າຍຄ້ານໃນປະ ເທດໃນວັນເສົາມື້ນີ້ ຕໍ່ການປະທ້ວງໃດໆທ່ີຈະເກີດຂຶ້ນອີກກ່ຽວກັບການເລືອກຕັ້ງ ປະທານາ ທິບໍດີທ່ີເປັນບັນຫາຂັດແຍ່ງກັນນັ້ນ ກ່ອນໜ້ານີ້ພວກຝ່າຍຄ້ານໄດ້ຮຽກຮ້ອງໃຫ້ການປະທ້ວງຂຶ້ນອີກໃນກຸງເຕ່ຣ່ານແລະໃນທົ່ວໂລກ ນຶ່ງມື້ຫລັງຈາກຜູ້ນຳສູງສຸດຂອງອິຣ່ານກ່າວວ່າ ການເລືອກຕັ້ງເອົາທ່ານມັກມຸດອະມາດີເນຈາດເປັນປະທານາທິບໍດີອີກສໄມນຶ່ງນັ້ນຈະຕ້ອງຮັບເອົາ ພວກທ່ີເຫັນເຫດການລາຍງານວ່າ ໄດ້ເຫັນພວກຕຳຫລວດຢ່າງຫລວງຫລາຍປະຕິບັດງານໃນສະຖານທ່ີທ່ີມີການວາງແຜນທຳການຊຸມນຸມປະທ້ວງຂຶ້ນອີກໃນນະຄອນຫລວງນັ້ນ ແລະສະພາຄວາມໝັ້ນຄົງຂອງປະເທດກ່າວຕໍ່ທ່ານ Mir Hussein Mousaviຜູ້ສມັກຮັບເລືອກຕັ້ງທ່ີໄດ້ຮັບການປາໄຊໄປນັ້ນວ່າ ທ່ານຈະເປັນຜູ້ຮັບຜິດຊອບສຳລັບຜົນສະທ້ອນຂອງການຊຸມນຸມປະທ້ວງທ່ີຜິດກົດໝາຍທ່ີອາດຈະຕິດມານັ້ນ ກອງທັບສະຫະຣັດກ່າວວ່າ ຄວາມລົ້ມແຫລວຂອງກຳລັງສະຫະຣັດທ່ີບໍ່ ປະຕິບັດຕາມກົດລະບຽບທ່ີຖຖືກຕ້ອງເໝາະສົມ ເບິ່ງຄືວ່າໄດ້ຍັງຜົນເຮັດໃຫ້ພວກພົນລະເຮືອນເສັຍຊີວິດໄປຢ່າງນ້ອຍ 26 ຄົນໃນລະຫວ່າງການຕໍ່ສູ້ກັນກັບພວກຫົວຮຸນແຮງກຸ່ມຕາລີບັນໃນພາກຕາເວັນຕົກຂອງອັຟກາ ນີສຖານ ໃນລາຍງານສະບັບນຶ່ງທ່ີເປີດເຜີຍອອກໃນວັນສຸກຜ່ານມານີ້ ກອງທັບສະຫະຣັດກ່າວວ່າ ເຮືອບິນສະຫະຣັດໄດ້ຖິ້ມລະເບີດໃສ່ພວກອາຄານຕ່າງໆທ່ີອາດຈະມີພວກພົນລະເຮືອນອາໄສຢູ່ໃນໃນຂະນະທ່ີ່ການຖິ້ມລະເບີດເຫລົ່ານີ້ແມ່ນແນເປົ້າໝາຍໃສ່ພວກນັກຕໍ່ສູ້ກຸ່ມຕາລີບັນໃນແຂວງ Farah ໃນວັນທີ4 ພຶດສະພາຜ່ານມາ ຊຶ່ງທາງພວກເຈົ້າໜ້າທ່ີສະຫະຣັດກ່າວວ່າ ພວກຫົວຮຸນແຮງຢ່າງນ້ອຍ 78ຄົນໄດ້ເສັຍຊີວິດໄປໃນການປະທະກັນນັ້ນ ການສືບສວນພາຍໃນສລຸບວ່າຄວາມບໍ່ສາມາດມອງເຫັນການມີໜ້າຂອງພວກພົນລະເຮືອນຢູ່ໃນອາຄານແລະປະເມິນຄວາມບົ່ມຊ້ອມຂອງຄວາມເສັຍຫາຍຈາກການໂຈມຕີນັ້ນແມ່ນບໍ່ສອດຄ່ອງກັບເປົ້າໝາຍຂອງສະຫະຣັດໃນການອຳນວຍຄວາມໝັ້ນຄົງປອດໄພແກ່ພວກປະຊາຊົນອັຟການີສຖານນັ້ນ ຈຳນວນຜູ້ເສັຍຊີວິດຂອງພວກພົນລະເຮືອນທ່ີທາງກອງທັບສະຫະຣັດປະເມິນນັ້ນແມ່ນຕ່ຳກວ່າຈຳນວນທ່ີທາງເຈົ້າໜ້າທ່ີອັຟການີສຖານນັ້ນ ບັນດາເຈົ້າໜ້າທ່ີອິນເດັຍກ່າວວ່າ ເຮືອບິນບັນທຸກຂອງສະຫະຣັດລຳ ນຶ່ງທ່ີບັນທຸກລູກກະສຸນແລະວັດຖຸລະເບີດທ່ີມຸ່ງໜ້າໄປຍັງອັຟການີສຖານໄດ້ຖືກສັ່ງໃຫ້ລົງ ຈອດໃນເມືອງ Mumbai ຂອງອິນເດັຍຫລັງຈາກເຮືອບິນລຳນີ້ລະເມີດນ່ານຟ້າຂອງອິນເດັຍ ບັນດາເຈົ້າໜ້າທີ່ປະຈຳສນາມ ບິນກ່າວຕໍ່ບັນດານັກຂ່າວວ່າ ເຮືອບິນລຳນີ້ບິນອອກຈາກຖານທັບອາກາດທ່ີເກາະ Diego Garcia ໃກ້ໆກັບເກາະ Mauritius ໃນມະຫາສມຸດອິນເດັຍ ແລະກຳລັງບິນມຸ່ງໜ້າໄປສູ່ແຂວງກັນດາຮາ ໃນພາກໃຕ້ຂອງອັຟການີສຖານ ໂຄສົກກອງທັບອາກາດອິນເດັຍກ່າວຕໍ່ອົງການຂ່າວ Press Trust India ວ່າ ເຮືອ ບິນລຳນີ້ໄດ້ບິນຂ້າມນ່ານຟ້າໃນພາກພາກຕາເວັນຕົກຂອງອິນເດັຍໃນແລງວັນສຸກຜ່ານມາໂດຍບໍ່ໄດ້ ຮັບອະນຸຍາດຈາກອິນເດັຍ ບັນດາເຈົ້າໜ້າທ່ີກ່າວວ່າ ພວກລູກເຮືອ2 ຄົນພ້ອມທັງພວກຄົນໂດຍສານ 6 ຄົນ ກຳລັງຈະຂຶ້ນເຮືອບິນລຳນີ້ ແລະເວລານີ້ກຳລັງລໍຖ້າຮັບອະນຸຍາດໃຫ້ບິນອອກຈາກສນາມບິນລະຫວ່າງຊາດຂອງເມືອງMumbai ຢູ່ ບັນດາເຈົ້າໜ້າທ່ີອັຟການີສຖານກ່າວວ່າ ພວກພົນລະເຮືອນ 6 ຄົນເສັຍຊີວິດຈາກ ລະເບີດທ່ີແຕກຂຶ້ນໃນແຄມຖນົນແຫ່ງນຶ່ງໃນພາກຕາເວັນຕົກຂອງອັຟການີສຖານ ໂຄສົກປະຈຳເຈົ້າ ແຂວງ ກ່າວວ່າ ການໂຈມຕີດັ່ງກ່າວໄດ້ເກີດຂຶ້ນໃນແລງວັນສຸກວານນີ້ໃນເມືອງ Gozara ຂອງແຂວງ Herat ບັນດາເຈົ້າໜ້າທ່ີກ່າວວ່າ ມີແມ່ຍິງ 3 ຄົນຮວມຢູ່ໃນຈຳນວນພວກທ່ີເສັຍຊີວິດໄປນັ້ນເວລາລົດຂອງເຂົາເຈົ້າຖືກລະເບີດແຕກຂຶ້ນນັ້ນ ໃນວັນສຸກວານນີ້ເຊັ່ນກັນ ບັນດານາຍທະຫານກອງທັບສະຫະຣັດກ່າວວ່າ ທະຫານສະຫະຣັດ 2 ຄົນເສັຍຊີວິດເວລາລະເບີດລູກນຶ່ງແຕກຂຶ້ນຢູ່ແຄມທາງໃນພາກໃຕ້ຂອງປະເທດ ແລະກະຊວງປ້ອງກັນປະເທດອັງກິດກ່າວວ່າ ທະຫານອັງກິດຄົນນຶ່ງເສັຍຊີວິດຈາກລະເບີດລູກນຶ່ງທ່ີແຕກຂຶ້ນໃນມື້ດຽວກັນໃນ ຂະນະທ່ີຜູ້ກ່ຽວກຳລັງທຳການລາດຕາເວັນຕາມປົກກະຕິໃກ້ໆກັບເມືອງ Lashkar Gah ໃນແຂວງ Helmand ພວກໂຮງຮຽນ ຫ້ອງການແລະຮ້ານຄ້າຕ່າງໆໄດ້ອັດລົງໃນແຄວ້ນ Kashmir ທ່ີຢູ່ພາຍໃຕ້ການຄຸ້ມຄອງຂອງອິນເດັຍໃນວັນເສົາມື້ນີ້ເພື່ອທຳການປະທ້ວງຕໍ່ການຢ້ຽມຢາມຂອງຮອງປະທານາທິບໍດີອິນເດັຍໃນຂົງເຂດທ່ີເປັນບັນຫາຂັດແຍ່ງກັນນັ້ນ ພວກຖນົນຫົນທາງໃນນະຄອນ Srinagar ຊຶ່ງເປັນເມືອງໃຫຍ່ໃນແຄວ້ນ Kashmir ໄດ້ເປົ່າແປນໄປ ນອກຈາກການລາດຕາເວັນຂອງພວກກຳລັງຮັກສາ ຄວາມປອດໄພເທົ່ານັ້ນ ຮອງປະທານາທິບໍດີອິນເດັຍ ທ່ານHamid Ansari ກຳນົດຈະໄປຮ່ວມ ພິທີອັນນຶ່ງຂອງມະຫາວິທຍາໄລຢູ່ໃນເມືອງດັ່ງກ່າວໃນຕອນແລງມື້ນີ້ ການຢ້ຽມຢາມຂອງທ່ານ Ansari ມີຂຶ້ນທ່າມກາງການ ປະທ້ວງຂອງພວກປະຊາຊົນ Kashmir ທ່ີໄດ້ດຳເນີນມາເປັນເວລາ 3 ສັບປະດາທ່ີພາກັນກ່າວຫາ ພວກກຳລັງອິນເດັຍທຳການຂົ່ມຂືນຊຳເລົາ ແລະຄາດຕະກັມແມ່ຍິງ 2 ຄົນໃນເດືອນແລ້ວນີ້